b"\n_START_ARTICLE_\nJos\xc3\xa9 Luis Doreste Blanco\n_START_SECTION_\nBiografia\n_START_PARAGRAPH_\nVa n\xc3\xa9ixer el 18 de setembre de 1956 a la ciutat de Las Palmas de Gran Canaria, capital de l'illa de Gran Can\xc3\xa0ria. \xc3\x89s germ\xc3\xa0 dels tamb\xc3\xa9 regatistes Gustavo Doreste, Luis Doreste i Manuel Doreste.\n_START_SECTION_\nCarrera esportiva\n_START_PARAGRAPH_\nVa participar, als 19 anys, en els Jocs Ol\xc3\xadmpics d'estiu de 1976 realitzats a Mont-real (Canad\xc3\xa0), on finalitz\xc3\xa0 en dotz\xc3\xa8 lloc de la classe Finn. En els Jocs Ol\xc3\xadmpics d'estiu de 1980 realitzats a Moscou (Uni\xc3\xb3 Sovi\xc3\xa8tica) finalitz\xc3\xa0 disset\xc3\xa8. En els Jocs Ol\xc3\xadmpics d'estiu de 1984 realitzats a Los Angeles (Estats Units) particip\xc3\xa0, al costat d'Antonio Gorostegui, en la classe Star i finalitz\xc3\xa0 set\xc3\xa8, aconseguint aix\xc3\xad un diploma ol\xc3\xadmpic. En els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud) retorn\xc3\xa0 a la classe Finn, aconseguint la medalla d'or en aquesta disciplina. En els seus \xc3\xbaltims Jocs, els Jocs Ol\xc3\xadmpics d'estiu de 1992 realitzats a Barcelona (Espanya) particip\xc3\xa0 altre cop en la classe Star al costat de Javier Hermida, finalitzant set\xc3\xa8. _NEWLINE_Al llarg de la seva carrera ha aconseguit 5 medalles en el Campionat del M\xc3\xb3n de vela, destacant un or en la classe Finn l'any 1987 i dos ors en la classe Star els anys 1982 i 1983."